范师道
天平山
万物天地间，或有奇胜跡。
见赏能几人，不止今与昔。
吴门多好山，天平为峻极。
旦暮常白云，表里皆珍石。
烟岚十里光，松桂四时色。
我因一纵游，烦襟为开释。
感古怀君子，翻然长太息。
乐天赏云泉，诗章何历历。
垂今数百年，继者漠然寂。
间遇希文来，双旌守乡国。
行春三镶原，吟哦尽所得。
子美天与才，寻幽多采摭。
赋百五十言，平地黄金掷。
三贤固有名，山亦资辉赫。
此去还几年，不逢好事客。